Täna avati Tartu kunstimajas kunstinäitus «Näitus kui vestlus», kus läbi kunstniku ja külastaja vahetu suhtluse võiks enam ühendada kunsti kohalike kogukondadega. Näitusel löövad kaasa viis kunstnikku nii Eestist kui välismaalt ning läbi viie teemaploki saab lisaks väljapaneku vaatamisele neil teemadel nii kaasa mõelda kui rääkida.
GALERII ⟩ «Näitus kui vestlus» seob läbi kunstniku ja külastaja dialoogide sotsiaalsed teemad ning kunsti
Näituse ideeni jõudis kuraator Hanna-Liis Kont (pildil) tänu oma doktoritööle Eesti kunstiakadeemias ning sellega loodab ta eksperimenteerida vestluse kui kureerimismeetodiga. Kont on veendunud, et kunst osaleb sotsiaalsete muutuste loomises, kuid leiab, et loodava muutuse tarvis on vaja avatud dialoogi. Ühtlasi võimaldab selline lähenemine kunstnikel oma tööle ka tagasisidet saada.